Լևոն Լաճիկյան

Լևոն Երվանդի Լաճիկյան (), գեղագետ, արվեստաբան, գրաֆիկ-նկարիչ։

ՀՀ վաստակավոր նկարիչ Սամվել Լաճիկյանի եղբայրն է։

Կենսագրություն 
1977 թվականին ավարտել է Երևանի պետական համալսարանի բանասիրական ֆակուլտետը։ 1977-1980 թվականներին սովորել է ԵՊՀ ասպիրանտուրայում՝ «Գեղագիտություն» մասնագիտությամբ։ 
1999 թվականից Հայաստանի նկարիչների միության անդամ է, 2005 թվականից՝ Հայաստանի լրագրողների միության անդամ։

2010 թվականին պարգևատրվել է ՀՀ մշակույթի նախարարության ոսկե մեդալով։

Ստեղծել է գրաֆիկական գործերի շարք։

Աշխատանքային գործունեություն 
1981-1996 թվականներին դասավանդել է Երևանի պետական համալսարանում։ 
1992-1994 թվականներին եղել է «Ազգ» օրաթերթի մշակութային էջի պատասխանատուն։ 
1996-2011 թվականներին եղել է ՀՕՖ-ի մամլո քարտուղարը։ 
2012 թվականին աշխատել է ՀՀ Սփյուռքի նախարարությունում` որպես Ամերիկայի հայ համայնքների վարչության պետ։
2013 թվականից շարունակում է դասավանդել ԵՊՀ-ում։

Լաճիկյանի գիտական և արվեստաբանական հոդվածները լույս են տեսել հայրենի և արտերկրի գիտական հանդեսներում («Բազմավէպ», «Հանդես ամսօրեայ» ևն) ու հանրագիտարաններում («Քրիստոնյա Հայաստան»)։

Հեղինակ է հետևյալ գրքերի՝ 
«Անլույս օրերի ոգեղեն ղողանջներ», Եր., 2004 թ.
«Հրաշալի այբուբենը», Նյու Յորք, 2005 թ.
«Ներբող Մայրենիին», Եր., 2005 թ. 
«Խաչվող ճանապարհներ», Եր., 2006 թ.
«Crossing Roads» («Խաչվող ճանապարհներ»), Եր., 2012 թ.,,,

Անհատական ցուցահանդեսներ 
«Հայրենի եզերք», Գորիս, 2010 թ., հուլիս
«Խաչվող ճանապարհներ», Երևան, Նարեկացի արվեստի միություն, 2010 թ., սեպտեմբեր 
 «Գյումրի, իմ սեր», Գյումրի, 2010 թ. դեկտեմբեր,,
 «Խաչվող ճանապարհներ», Երևան, 2011 թ., հուլիս, «Էսպաս» կրթամշակութային կենտրոն
 «Հայկական աշխարհ», Նյու Յորք, 2011 թ., դեկտեմբեր 
«Ժառանգություն առանց սահմանների», Երևան, Հայաստանի բնության պետական թանգարան, 2013 թ., սեպտեմբեր
«Պոլսո արտացոլանքներ» ցուցահանդես՝ նվիրված Հայոց ցեղասպանության 100-րդ տարելիցին, Եվրասիա համագործակցություն հիմնադրամ, Երևան, 2015
«Ստամբուլյան մոտիվներ», Երևան, 2015 թ.
«Մոտ և հեռու Ստամբուլ», Ստամբուլ, 2015 թ.
«Գյումրի և ոչ միայն», Գյումրի, 2022 թ.

Մեջբերումներ Լևոն Լաճիկյանի մասին 
«Անչափ տպավորված եմ Լևոն Լաճիկյանի գծանկարներով։ Դրանք տարածական զգացողությամբ, լավ կոմպոզիցիայով և նուրբ ու զգայուն արված աշխատանքներ են։ Հեղինակն անթերի գծերի միջոցով թրթռուն ու կենդանի պատկերներ է ստեղծում։ Շատ կարևոր է, որ Լևոնի գծանկարները նյութի պարզ վերարտադրություն կամ սոսկ փաստագրություն չեն։ Տարբեր շինությունների ճարտարապետական մանրամասներ տալով հանդերձ` նա կարողանում է վեր բարձրանալ դրանցից և դրսևորել եղածի հանդեպ իր անհատական վերաբերմունքը»։ 
 
Հակոբ Հակոբյան 

ՀՀ ժողովրդական նկարիչ

«Մշակույթի վերաբերյալ շատերն են գրել և էլի կգրեն։ Սակայն միշտ էլ եղել եմ այն կարծիքին, որ արվեստի, մշակույթի մասին ընդհանրապես` ոչ բոլորը պիտի գրեն։ Միայն նրանք, ովքեր նախ՝ սիրում, ապա հասկանում են արվեստը։ Լևոն Լաճիկյանի հոդվածներն առանձնանում են այդ երկուսի ներդաշն միասնությամբ։ Արդյունքում ընթերցողը սպասում է նրա հոդվածներին։ Մի գնահատական, որ բարձրագույնը կարող է համարվել որևէ հեղինակի համար»։ 

Տիգրան Լևոնյան

ՀՀ ժողովրդական արտիստ

Մեջբերումներ Լևոն Լաճիկյանից 
«Նկարիչն այն մարդն է, ով նկարչի հայացք ունի և տեսնելու ու տեսածը զգալու կարողություն։ Իմ համոզմամբ ամենաերևելի հայ նկարիչն Ակսել Բակունցն է։ Բառերով նա այնպիսի պատկերներ է ստեղծում, որ վրձինն ի զորու չէ արտացոլելու դրանք»։

«Շենքերն ինձ համար քարե անշունչ կառույցներ չեն։ Դրանք ավելի շատ մարդկային ոգու ամրոցներ են, միջավայր կերտող, բնավորություն ու մտածողություն կազմավորող և ճաշակ կրթող երևույթներ»։

Պատկերասրահ

Ծանոթագրություններ

Արտաքին հղումներ 
 Պոլսո արտացոլանքները Լեւոն Լաճիկյանի գծանկարներում - Հրապարակ
 Պոլիսը մեզ ավելի մերձենալի դարձնել
 Գյումրվա, Էրզրումի, Էրգրի և աշխարհի կարոտներ
 Գրողն ու իր իրականությունը. Լևոն Լաճիկյան
  Պոլիսը՝ սևով ու սպիտակով 
 Լեւոն Լաչիկեանի նոր ու վերապրեցնող արուեստը
 Քընալը կղզում Պոլսին նվիրված Լևոն Լաճիկյանի ցուցահանդեսը գրավել է նաև թուրք արվեստասերներին
 Լեւոն Լաճիկեան. «Պոլսոյ փողոցներով տիրոջ իրաւունքով կը քալէի» 
 Levon Laçikyan Resim Sergisi
 Լևոն Լաճիկյան. Պոլիսը՝ հեռու և մոտ
 ՏՈՒՐԻԶՄԻ ԿԱՌԱՎԱՐՄԱՆ ԵՎ ՄՇԱԿՈՒԹԱԲԱՆՈՒԹՅԱՆ ԱՄԲԻՈՆԻ ԱՍԻՍՏԵՆՏ Լ.ԼԱՃԻԿՅԱՆԻ ՀՈԲԵԼՅԱՆԱԿԱՆ ՑՈՒՑԱՀԱՆԴԵՍԸ ՍՏԱՄԲՈՒԼՈՒՄ
 Լևոն Լաճիկյանի Պոլիսը
 Levon Lachikyan’s Constantinople
 Կամուրջ- Լևոն Լաճիկյան

1955 ծնունդներ
Հայ նկարիչներ
Սեպտեմբերի 7 ծնունդներ
Գյումրի քաղաքում ծնվածներ
Հայաստանի նկարիչների միության անդամներ
Հայ արվեստաբաններ
Հայ գրաֆիկներ
Հայաստանի ժուռնալիստների միության անդամներ
ԵՊՀ բանասիրական ֆակուլտետի շրջանավարտներ
Հայ գեղագետներ
Հայ գծանկարիչներ
ՀՀ մշակույթի նախարարության ոսկե մեդալակիրներ